
ΣΥΛΛΟΓΟΣ ΔΡΟΜΕΩΝ ΥΓΕΙΑΣ ΤΡΙΠΟΛΗΣ

sdytrip1987@gmail.com
ΠΡΟΚΗΡΥΞΗ

27ου Κολοκοτρώνειου Δρόμου (10km) & 1000m για Παιδιά.
O Σύλλογος Δρομέων Υγείας Τρίπολης (ΣΔΥΤ) διοργανώνει φέτος τον 27ο Κολοκοτρώνειο δρόμο 10km & 1000m για Παιδιά, αφιερωμένο στην επέτειο απελευθέρωσης της Τρίπολης. Ο αγώνας θα πραγματοποιηθεί την Κυριακή 13 Σεπτεμβρίου 2026. 

ΑΓΩΝΑΣ ΔΡΟΜΟΥ & ΔΥΝΑΜΙΚΟΥ ΒΑΔΗΝ 10km
Ημερομηνία και Τόπος διεξαγωγής: Κυριακή 13 Σεπτεμβρίου 2026, Τρίπολη Αρκαδίας.
Εκκίνηση/Τερματισμός: Πλατεία Άρεως έμπροσθεν ανδριάντα Κολοκοτρώνη.
Ώρα εκκίνησης: 09:30 π.μ.
Απόσταση αγώνα: 10km
Χάρτης διαδρομής: Για το χάρτη της διαδρομής του αγώνα πατήστε ΕΔΩ.
Σταθμοί υποστήριξης: Στον δρόμο των 10km θα υπάρχουν δυο σταθμοί υποστήριξης (στο 3ο και 6οkm) με εμφιαλωμένο νερό. Στον τερματισμό θα υπάρχει νερό, επιλεγμένα προϊόντα και μπανάνες.
Χρονομέτρηση-Αποτελέσματα: Η χρονομέτρηση θα γίνει ηλεκτρονικά. Κατά τον τερματισμό, θα ανακοινωθούν τα ανεπίσημα αποτελέσματα, ενώ τις επόμενες μέρες θα δημοσιευθούν τα επίσημα αποτελέσματα, αφού έχει ολοκληρωθεί και ο έλεγχος τυχόν ενστάσεων από την τεχνική επιτροπή.
Συμμετοχές: Στον αγώνα μπορούν να δηλώσουν συμμετοχή αθλούμενοι δρομείς και περιπατητές. Οι αγωνιζόμενοι στον δρόμο των 10km πρέπει να είναι γεννημένοι/ες από το έτος 2011 και άνω.
Χρονικό όριο αγώνα: Για την κάλυψη της διαδρομής του δρόμου των 10km, τίθεται χρονικός περιορισμός 1h:40min, για την ολοκλήρωσή του. Μετά από αυτό το χρονικό όριο, οι δρομείς συνεχίζουν την προσπάθειά τους με δική τους ευθύνη.
Βραβεύσεις - Έπαθλα: Βραβεύσεις θα γίνουν στους τρεις πρώτους της γενικής κατάταξης (Άνδρες και Γυναίκες) καθώς και στις παρακάτω ηλικιακές κατηγορίες:

Άνδρες

· έως 29 ετών

· 30–39 ετών

· 40–49 ετών

· 50–59 ετών

· 60–69 ετών

· 70+ ετών

Γυναίκες

· έως 29 ετών

· 30–39 ετών

· 40–49 ετών

· 50–59 ετών

· 60+ ετών

 Όλοι οι συμμετέχοντες που θα τερματίσουν στον δρόμο των 10km, θα παραλάβουν για τη συμμετοχή τους στο αγώνισμα αναμνηστικό μετάλλιο με τη μορφή του Κολοκοτρώνη.
Ασφάλεια αγωνιζομένων – Υγειονομική κάλυψη: Για τη ρύθμιση της κυκλοφορίας των οχημάτων, θα φροντίσει η Τροχαία Τρίπολης, ενώ η ιατρική φροντίδα των δρομέων, εφόσον χρειαστεί κατά τη διάρκεια του αγωνίσματος αλλά και στον τερματισμό, θα παρασχεθεί από Διασώστες/ Εθελοντές παροχής Πρώτων Βοηθειών. Κατά τη διάρκεια του αγωνίσματος, δεν επιτρέπεται να ακολουθούν τους δρομείς αυτοκίνητα, μηχανάκια ή άλλα οχήματα. Όλοι οι δρομείς συμμετέχουν στον αγώνα ΑΠΟΚΛΕΙΣΤΙΚΑ ΜΕ ΔΙΚΗ ΤΟΥΣ ΕΥΘΥΝΗ. Οι διοργανωτές δε φέρουν καμία ευθύνη για ζητήματα που αφορούν την υγεία των συμμετεχόντων και οφείλονται σε έλλειψη προληπτικού ιατρικού ελέγχου. Συνιστάται στους συμμετέχοντες να έχουν υποβληθεί σε πρόσφατη ιατρική εξέταση πριν τη συμμετοχή τους στον αγώνα. 

ΠΑΡΑΛΛΗΛΟΣ ΑΓΩΝΑΣ
Παράλληλα με τον αγώνα των 10km, θα διεξαχθεί και αγώνας δρόμου 1000m. Στον δρόμο των 1000m, καλούνται να πάρουν μέρος μαθητές 6-13 ετών. Η εκκίνηση του δρόμου των 1000m θα δοθεί από την πλατεία Άρεως ενώ στο ίδιο σημείο θα είναι και ο τερματισμός. Όλα τα παιδιά θα παραλάβουν για την συμμετοχή τους στο αγώνισμα αναμνηστικό μετάλλιο.
ΔΗΛΩΣΕΙΣ ΣΥΜΜΕΤΟΧΗΣ & ΚΟΣΤΟΣ ΕΓΓΡΑΦΗΣ

Οι δηλώσεις συμμετοχής για τον 27ο Κολοκοτρώνειο Δρόμο πραγματοποιούνται αποκλειστικά ηλεκτρονικά, μέσω της ειδικής πλατφόρμας εγγραφών. Το κόστος συμμετοχής διαμορφώνεται ανάλογα με το αγώνισμα και την περίοδο εγγραφής ως εξής:

Αγώνας 10 χλμ (Ενήλικες)
· Κανονική Ατομική Εγγραφή: 10€

· Early Bird (Έγκαιρη Εγγραφή): 8€ Η προνομιακή τιμή ισχύει αποκλειστικά για ατομικές εγγραφές που θα υποβληθούν και θα εξοφληθούν έως και τις 31 Ιουλίου 2026.
· Ομαδική Εγγραφή: 8€ ανά άτομο Η ομαδική έκπτωση ισχύει για αθλητικούς συλλόγους, running teams, γυμναστήρια, εταιρείες ή απλές παρέες αθλητών που θα δηλώσουν από 10 άτομα και άνω.
Παιδικός Αγώνας 1000μ
· Η συμμετοχή για όλα τα παιδιά είναι Δωρεάν. (Απαιτείται ωστόσο η ηλεκτρονική υποβολή της δήλωσης συμμετοχής από τον κηδεμόνα για τον σωστό προγραμματισμό της διοργάνωσης).

Πρόγραμμα Εθελοντών
· Η εγγραφή στο σώμα εθελοντών της διοργάνωσης είναι Δωρεάν και πραγματοποιείται μέσα από την ίδια πλατφόρμα εγγραφών.

Τρόπος Εγγραφής και Πληρωμής Για να υποβάλετε τη δήλωση συμμετοχής σας, παρακαλούμε επισκεφθείτε τον παρακάτω σύνδεσμο: 👉 https://www.athletin.gr/events/71
Η εξόφληση του κόστους συμμετοχής (για τον αγώνα των 10 χλμ) πραγματοποιείται ταυτόχρονα με την υποβολή της δήλωσης, με απόλυτη ασφάλεια μέσω της πλατφόρμας, κάνοντας χρήση:

· Χρεωστικής, πιστωτικής ή προπληρωμένης κάρτας.

· Συστήματος άμεσων πληρωμών IRIS.

Η εγγραφή θεωρείται έγκυρη και ολοκληρωμένη μόνο μετά την επιτυχή εξόφληση του αντιτίμου.
Η προθεσμία δηλώσεων συμμετοχής λήγει την Τετάρτη 9 Σεπτεμβρίου 2026 στις 22:00. Την ημέρα του αγώνα δεν θα πραγματοποιηθούν εγγραφές. 
Για πληροφορίες σχετικές με τον αγώνα μπορείτε να καλείτε στα τηλ. 6973210954 (Ανδρέας Γιαννόπουλος), Πέτρος Καραλής (6932388771) και 6986564482 (Εύη Μπακούρη).

ΠΡΟΓΡΑΜΜΑ ΔΙΟΡΓΑΝΩΣΗΣ
Κυριακή: 13-09-2026
07:45-09:00: Παραλαβή αριθμών από τη Γραμματεία στον χώρο εκκίνησης/τερματισμού (Πλατεία Άρεως)
09:00:  Εκκίνηση δρόμου 1000m
09:30: Εκκίνηση δρόμου 10km
11:15: Απονομή επάθλων
12:00: Λήξη αγώνων.
